***Pamokos tema:*** Aplinkotyrinis žygis po Pilaitės mikrorajono apylinkes

Pilaitės mikrorajono apylinkės labai dėkingos norint pažinti gamtinių ir kultūrinių objektų dermę. Apylinkėse stūkso keturi piliakalniai, telkšo trys ežerai, teka Neries intakas Sudervėlė, šaltiniai, išlikę istoriniai vietovardžiai, vandens malūnas, išraiškingas vietos reljefas. Aplinkotyrinį žygį pradedame prie Pilaitės piliakalnio, autobusų stotelėje „Senoji Pilaitė“. Moksleiviai suskirstomi į grupeles po 5-6, supažindinami su veikla, padalinamos užduotys pagal atitinkamas temas: piliakalniai, paviršius, vidaus vandenys, augalija ir vietovardžiai. Žygio keltąsa: Pilaitės piliakalnis – Pilaitės dvaro vandens malūnas – Sudervės upelis – Žaibo kalnas - Salotės ežero paplūdimys – Bevardis piliakalnis - Baltiešos ežero paplūdimys - Gėlužės ežero paplūdimys – Vilkeliškių piliakalnis – Gudelių piliakalnis – Karoliniškių miško šaltinis - Pilaitės piliakalnis.

Naudojantis išmaniaisiais įrenginiais ir programėlėmis, mokiniai žygiuoja numatyta keltąsa, mokytojo padedami grupelėmis tiria aplinką, mokosi, diskutuoja ir atlieka pateiktas užduotis.

Žygio pabaigoje, ant Pilaitės piliakalnio pristatome atliktas užduotis, apibendriname ir padarome išvadas. Mokykloje organizuojame pamokos nuotraukų parodą.

***Žygio ir užsiėmimų pradžia bei pabaiga autobusų „Senoji Pilaitė“ stotelėje.***

Piliakalnius nagrinėjanti grupelė, naudojantis išmaniaisiais įrenginiais, susiranda medžiagą apie piliakalnį ir apibūdina pagal planą:

1. Piliakalnio pavadinimas ir geografinė padėtis.
2. Piliakalnio reljefo apibūdinimas (nuolydžiai pagal pasaulio kryptis, aukštis).
3. Trumpa istorinė analizė ir įdomūs faktai
4. Antropogeninė (žmogaus) veikla piliakalnio teritorijoje
5. Fotografavimas

Paviršių tyrinėjanti grupelė žvalgo aplinką, fiksuoja matomus reljefo objektus ir naudojantis išmaniaisiais įrenginiais ieško informacijos bei fiksuoja pagal planą:

1. Paviršiaus formos (slėnis, lyguma, kalvos ir pan.)
2. Paviršiaus kilmės analizė
3. Antropogeninė (žmogaus) veikla
4. Fotografavimas.

Vidaus vandenų grupelė fiksuoja vandens telkinius (ežerus, tvenkinį, upę, šaltinį) ir naudojantis išmaniaisiais įrenginiais ieško informacijos apie juos bei fiksuoja pagal planą:

1. Telkinio pavadinimas
2. Kilmė
3. Reikšmė
4. Įdomūs faktai.
5. Fotografavimas

Augalijos grupelė fiksuoja augančius augalus. Naudodami “Lens” programėlę, mokiniai atpažįsta juos ir fiksuoja informaciją pagal pateiktą planą:

1. Augalo pavadinimas
2. Augimviečių paplitimas (miško, pievų, vandens, pelkių, smėlynų, kraštovaizdžio)
3. Augalo naudingumas
4. Įdomūs faktai
5. Fotografavimas

Vietovardžių grupelė naudodamasi išmaniaisiais įrenginiais nagrinėja “google” žemėlapį ir fiksuoja informaciją pagal pateiktą planą:

1. Vietovardžio pavadinimas
2. Vietovardžio kilmė
3. Vietovardžio vietos vizualinis apibūdinimas
4. Fotografavimas